ORDE do 30 de marzo de 2007 pola que se acorda a cesión en propiedade de cinco ordenadores persoais á Asociación de Promoción e Integración Gitana de Lugo.
CONSELLERÍA DE TRABALLO — III. OUTRAS DISPOSICIÓNS — 24/04/2007

A Lei 3/1985, do 12 de abril, do patrimonio da Comunidade Autónoma de Galicia, permite a cesión de bens mobles da comunidade autónoma sempre que se dediquen a fins de utilidade pública ou interese social, exixindo o Decreto 50/1989, polo que se aproba o Regulamento da citada Lei 3/1985, que a orde de cesión exprese a finalidade concreta á cal a entidade beneficiaria debe destinar os bens, así como as súas condicións.
A Asociación de Promoción e Integración Gitana de Lugo, inscrita co número 1983/000361 no Rexistro Provincial de Asociacións e co número VP-1515 no Rexistro de Entidades Prestadoras de Servizos Sociais, carece de fins lucrativos segundo o establecido no artigo 2º h) dos seus estatutos. Esta entidade solicitou da Consellería de Traballo a cesión de equipamentos informáticos que xa estean en desuso, para poder realizar actividades de apoio e reforzo educativo para os nenos/as do colectivo xitano.
Para tal fin, a Consellería de Traballo tramitou o expediente de cesión, de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma de Galicia, e no artigo 96 bis do seu regulamento, aprobado polo Decreto 50/1989, do 9 de marzo.
Polo exposto, e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Acórdase a cesión en propiedade, a favor da Asociación de Promoción e Integración Gitana de Lugo, dos seguintes bens:
Marca
Características
Número de serie
PC IBM
PI, 16 Mb RAM, 1 G disco duro
551MUN1
PC Fujitsu
PI, 64 Mb RAM, 7 G disco duro
YBRI0065650401
PC IBM
PII, 32 Mb RAM, 3 G disco duro
550M150
PC Toshiba
PIII, 64 Mb RAM, 8 G disco duro
Y9127793E
PC Fujitsu
PIII, 64 Mb RAM, 8 G disco duro
YBQP0011841123
Pantalla Fujitsu
15''
26361K605U150
Pantalla Fujitsu
15''
526361K819V150
Pantalla Fujitsu
15''
S26361K819V150
Pantalla IBM
15''
65460BN
Pantalla Philips
15''
CX000049655607
Artigo 2º
As cesións sinaladas no artigo anterior quedan sometidas ás seguintes cláusulas:
a) Os bens cedidos, tal como establecen os artigos 35 bis da Lei 3/1985, do patrimonio da Comunidade Autómona de Galicia, e 96 bis do Decreto 50/1989, polo que se aproba o seu regulamento, destinaranse a fins de utilidade pública ou interese social da Asociación de Promoción e Integración Gitana de Lugo. Concretamente destinaranse a actividades de reforzo educativo para os nenos/as do colectivo xitano así como de iniciación á informática.
b) Coa cesión outórgaselle á Asociación de Promoción e Integración Gitana de Lugo a propiedade dos bens mobles cedidos.
c) Se os bens cedidos non se aplicasen aos fins sinalados, se se descoidasen ou utilizasen con grave quebrantamento ou se incumprisen as condicións do acordo, considerarase resolta a cesión e os bens reverterán á Comunidade Autónoma de Galicia, que terá dereito a percibir, logo da taxación pericial, o valor do detrimento ou deterioracións que experimentasen.
d) Serán por conta da entidade cesionaria todos os gastos de conservación e mantemento dos bens mobles cedidos.
Artigo 3º
As devanditas cesións formalizaranse mediante acta subscrita polo secretario xeral desta consellería ou funcionario en quen delegue, debendo constar nela o acordo de cesión e a aceptación do cesionario.
Disposicións derradeiras
Primeira.-Facúltase o secretario xeral da Consellería de Traballo para ditar e realizar as resolucións e trámites necesarios para o desenvolvemento e execución desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de marzo de 2007.
Ricardo Jacinto Varela Sánchez
Conselleiro de Traballo